b'\n_START_ARTICLE_\nKongres Zdru\xc5\xbeenih dr\xc5\xbeav Amerike\n_START_PARAGRAPH_\nKongres Zdru\xc5\xbeenih dr\xc5\xbeav Amerike je zakonodajna veja oblasti ZDA in vodilno telo ameri\xc5\xa1ke zvezne vlade. Kot dvodomna ustanova zdru\xc5\xbeuje spodnji dom (The House of Representatives) in zgornji dom senat. Spodnji dom ima 435 \xc4\x8dlanov (plus pet \xc4\x8dlanov, predstavnikov iz Ameri\xc5\xa1ke Samoe, Washingtona, Guama, Severnih Marianskih otokov, Portorika in iz Ameri\xc5\xa1kih devi\xc5\xa1kih otokov); vsak predstavlja dolo\xc4\x8deno okro\xc5\xbeje, njegov mandat pa traja dve leti. Senat ima 100 senatorjev, ki imajo \xc5\xa1estletni mandat. Vsaka zvezna dr\xc5\xbeava ima dva senatorja, neglede na \xc5\xa1tevilo prebivalstva._NEWLINE_Ustava ZDA dolo\xc4\x8da, da je zakonodajna oblast dr\xc5\xbeave kongres. Zgornji in spodnji dom sta na\xc4\x8deloma enakopravna, vendar so nekatere dolo\xc4\x8dene mo\xc4\x8di dane zgolj enemu. Sam izraz kongres se lahko nana\xc5\xa1a tudi na samo sejo. Zgradba, v kateri deluje Kongres, se imenuje United States Capitol in stoji na Kapitolskem gri\xc4\x8du v Washingtonu.'